钦定古今图书集成/方舆汇编/职方典/第1432卷 > 梧州府学校考 府志
## 钦定古今图书集成/方舆汇编/职方典/第1432卷 > 梧州府学校考 府志

本府

梧州府学　在府治南门外东。宋元祐中，知州张唐辅建于冰井泉北。建炎三年，文彦明迁于放生池南。绍兴二十二年，知州任诏以神霄宫废址改刱。洪迈有记。元至元二十四年，总管马鳞重建。明成化十一年，都御史韩雍营刱中为。

文庙东为启圣祠，前为两庑、又为戟门，外为泮池。

跨以石梁，左为神厨，右为神库，东西各有碑亭。又前为棂星门，旧府、县学各有庙，乃并而一之。左府学，为明伦堂，下为四斋，东进德、日新，右“修业、时习。” 前为仪门外，东为教授署，西为谕、训二署，前为儒学门。右县学，为明伦堂，下为二斋，东致知，西“力行” ，前为仪门，外为谕、训二署，前为儒学门。丘濬记见《艺文》。弘治十五年，都御史邓廷瓒以门地卑潦，辇土高六尺许，石甃其外，又易棂星门以石柱。庙宇堂斋，悉因旧制益修之，李东阳、陈献章有记。正德十年，建名宦、乡贤、名卿祠。嘉靖十二年，都御史陶谐复新之。二十年，都御史蔡经以交南功成，振旅献馘。学宫制度，宜极壮丽。始建尊经阁，购书籍贮于其上，与《敬一箴》并藏，毛伯温有记。万历八年，知府陆万垓，十五年，知府林乔楠重修。四十七年，知府陈鉴复修。

皇清顺治四年，总兵李成栋自粤东发兵收梧庙宇。

祭器悉毁于兵。十三年，知府张继曾率绅衿创建。十五年，推官阎玖建戟门。康熙二年，知府黄龙建两庑，修棂星门。十一年，知府杨彦溶重修大殿，撤旧柱，易以杉材，建尊经阁于殿后旧址。甲寅兵毁。十九年，知府蔺佳荫捐赀重修，命教授黄裳吉董其役。鼎建明伦堂、启圣宫，增置廊舍，辟土缭垣，撤棂星门，毁石建，设神主龛座、殿阁、门堂，丹雘一新。二十一年冬，署知府事何炯、署教授黄裳吉续工捐修。其《敬一亭》工犹未竣，知府彭腾知县尹维斾复议捐修。督学王如辰记，见《艺文》。乡贤祠在冰井上，正德十二年改建学内。名宦祠亦在冰井上，正德十二年改建府学西。

梧山书院　在儒学右。嘉靖六年，都御史姚镆、巡按御史石金建，黄芳记。见《艺文》。今废。

岭表书院　在府治东南。嘉靖十一年，都御史陶谐因总镇府旧址改建，霍韬有《记》。今废。梧杨书院　在府城东门外，回澜堂西。万历四十八年，知府陈鉴建。选十属生徒肄业其中，躬为讲授，月给饩薪。今废。

东湖书院　在东门外漫泉亭东。弘治十年，郡人吴廷举建。

箓漪书院　在桂江西岸，白鹤观前。成化间，都御史韩雍建，今废。

龙泉书院　在桂江西岸山麓，郡人石邦柱建。养正社学　在府治东。

南薰社学　在南门外

东隅社学　在梧山书院西。

西隅社学　在北门外。以上四学，俱万历四十六年火，知府陈鉴复建。

尚贤社学　　、古卞社学　　、榜村社学　，俱在多贤乡。

思化社学　　、鳌头社学　俱在平乐乡。龙抱社学　，在浔阳乡。

司前社学　在东安乡

大观社学　在须罗乡

栖凤社学　在吉阳乡

大陂社学　在冠盖乡

月峒社学　在长行乡

兴福社学　在平政乡

伯合社学　在安平乡

南学田　计税一顷四十九亩二分九釐有奇。每亩科米二斗四升八合有奇。

北学田　计税六顷二十七亩一分二釐有奇，每亩科米二斗八升九合八勺。

射圃　在府学左，广袤四亩。旧有“观德亭，今废。” 苍梧县学　，在文庙之右。馔堂三间，明伦堂五间，东西两斋，前有仪门，为儒学门。

外州县

藤县学　在县南城外学岭。创自宋至顺三年，知州文魁建。元因之。明洪武七年，州同知金文仲重建。十二年，知县冯哲修。天顺六年，知县谢铉建。弘治十年，知县廖佐重修。

圣庙五间，东西庑各十间，左右耳房各一间，棂星

门三间。十七年，提学佥事姚镆委官增修堂宇斋舍。殿之东设总门，后为启圣祠，中为乡贤、名宦二祠。殿之西为宰牲亭。嘉靖五年，典史孙懋重修，欧阳铎有《记》。二十三年，知县颜参重修明伦堂，有《记》。万历二十八年，知县刘炅改建于学西之右岭。自藤人士惑于堪舆家言，误迁学宫，天荒者七科。四十三年，知县李廷干从诸生请，迁复旧址，始科不乏人。天启五年，知县曾凤彩率人士建文昌阁于学宫东。楼二层，高三百馀尺，方可七八十丈。崇祯三年，署县卫经历叶大绅发赎锾六十金，修学宫及戟门。八年，知县梁昌重修明伦堂。十年，续修文昌阁于学东，有《记》。今学宫俱圮，尚未修复。乡贤祠祀训导徐容，名《宦祠》祀隋平县丞裴敬业。

三元书院　在城西。昔宋冯京读书于此，故名。明景泰元年，佥事汤性草创。三年，知县唐礼重建，贸旁地以广之。弘治元年，知县廖佐复建楼堂以祀文𥳑公，教谕周琳有记。万历九年，奉勘合鬻为民居，别建永安门内。今俱废。

解元书院　在仁封乡赤水镇，原为三界祠旧址。明嘉靖元年，提学刘节改建，有记。今废。友仁书院　在三元书院右。隆庆元年本府同知柯文绍署县事建。

南麓书院　在儒学之东。嘉靖五年，典史孙懋建。

凤山书院　原为“东岳祠” ，今仍复旧祠。

社学　。洪武八年，同知金文仲建于南山学基旁，以文简后裔冯士聪为师。永乐四年，知县周顺建于永安门外仁寿坊旧址。正统间，建于迎恩门外登俊坊。景泰间，建于城中之“三元书院。” 弘治十五年，建于南门城内布政司旧址。以原任德庆州司训冯荣为师。隆庆五年，知县苏胡重修“涧西社学” ，举生员胡如福为师。万历五年，知县陈雅言，重建涧西社学。其迎恩门内旧乡贤祠改为南社学。

学田　，四都一、四都二古仙埇万侍御捐为饩田，共一段，计一顷七十一亩，岁征租银十四两。八都古祀下有孔告等村，价买卢叔敬田二十七亩，岁征租银四两六钱，今减六钱。八都八甲莫雍绝户沙村田二十二亩二分，没官入学，岁征租银一两五钱。八都蛇牢、黄村、马村、廖塘屋等处，价买黄李铉户田三十四亩七分，岁征租银七两，今减五两。十五都灵山、佛子等村，没官学田二段，计九十三亩六分，岁征银六两五钱。十五都野芋村山埇田一段，计六十二亩，岁征租银二两。二十二都腊洞等村，万历二年，本府通判徐嘉会发银五十两，买游恩户田二十五亩二分，岁征银六两，今减五两。二十五都陶村公举塘、马埒陂头等处，万历三十二年，本府知府凌嗣音价买詹大奇户田八亩五分零，岁征银一两二钱。二十八都蒙强古祀、古达桥头、乃大洞等处，价买陈旺户田四十三亩五分，岁征租银二两七钱。四十一都党州下半截基地，长一百四十丈，广九十六丈，税米一石二斗。万历三十一年，学道骆日昇价买胡仕明户地，岁征租银五两。二都富埜村岑洞田一段，计十一亩。万历三十年，本学教谕李忻价买杨嘉谋田，岁征租禾一千五百斤。万历三年，清查厢民侵占南门官铺一间，旧乡贤祠一所，岁征银一两二钱。

学前泮池一口，岁征租银六两。

容县学　，肇自唐贞观元年，建于骆驼桥西。宋自绍兴后，迁徙无常，或迁于通货坊，或迁于城西南。嘉熙间，学正梁汝翼修葺，有《记》。至元屡遭寇毁，知州刘哲复迁于骆驼桥故址，后乃迁于城内。明洪武二年，同知王清因其旧址创建。景泰五年，知县黄佐重修殿、庑、戟门、厨库、泮池。成化六年，知县林廷辉建棂星门、馔堂、明伦堂及东西二斋。嘉靖十年，知县蔡雨改建，迁明伦堂于殿左，敬一亭居其中。两庑、戟门、棂星门次第翼然，自为《记》。又知县秦行宾、严春化相继修建名宦、乡贤、启圣各祠。万历四年，知县万一龙于

学建坊。七年，知县伍可受重修，督学锺继英记。四十五年，知县侯应遴重修坊牌，易其额曰“容山起凤、绣水腾蛟。” 四十八年，知县区龙祯捐赀修葺。首为泮池，次棂星门，次戟门。中为

先师殿、列以两庑。左为“敬一亭” ，又左为“明伦堂” 东

曰“进德斋” ，西曰“修业斋。” 前为教谕衙，在泮池之右，与名宦乡贤祠相比。棂星门左，旧为思贤堂，祀元次山五贤之所。后启圣公祠，今五贤祀于名宦。万历四十五年，知县侯应遴更为“南山书院。” 又前而架雉堞之上者为文昌阁。万历二十二年，分守道叶明元、分巡道苏濬各捐金修筑，独尊经阁、射圃阙焉。乡贤祠祀元知州封履，县巡检封盛甫，明知县王惟道，佥事陈汝器，员外王惟舆、参议杨宁远。《名宦祠》祀唐容筦，经略使元结、韦丹、戴叔伦、杜祐、王翊，宋刺史王庆增、蒋南金，明知州王清。

勾漏书院　在县治东。祀宋安抚机宜吴元美，今废。

思贤书院　在儒学之左。宋州守谭惟寅建，祀唐刺史王贤于其中。万历四十六年，知县侯应遴重建，改为“南山书院。”

西关社学　、兴化社学　　、北隅社学　，俱在西门外。

首兴社学　在七里村

登俊社学　在塘头村

翔凤社学　在杨叶村

坡凤社学　在坡头村

发明社学　在良判村

养大社学　在自良村

育英社学　　、养蒙社学　俱在王六村。潜蛟社学　在坡屋村。

学田　。“嘉靖四十三年，署县事本府通判李捐买得本县波罗里三冬民田十八亩三分，科米七斗八升三合二勺，每年租银四两八钱。隆庆六年，广西巡抚李买得水源里六冬民田十八亩六分，粮米七斗九升六合有零，每年租银四两。万历元年，署县事本府通判徐捐买东门外莲塘大小六口，三十五亩二分七釐，该米一石六斗九升六合，租银二两四钱。万历二十六年，本县知县黎次琼捐买辛里杨湾田十亩四分四釐，该粮米四斗四升七合，每年租谷二十石。万历四十一年，署知县事吴崇教捐买辛里七冬杨湾坰塘一口，该官民税二十六亩一分三釐有奇，该粮米一石六斗九升，每年租禾一千二” 百五十斤，又损买一里《九冬》，吴一桂民田九亩三分四釐有零，粮米四斗，每年租谷十三石。万历四十四年，知县侯应遴追出谭圣训原佃厢里五冬绝军黎英田二十六亩零二釐，粮米一石一斗一升三合零，每年租禾二千八百斤。万历四十七年，知县侯应遴拨遣招里。六冬，刘尚信绝民刘一纪米一石四斗四升四合。又拨送厢里五、冬绝户扈履选米八斗零八合。以上四户米，俱收入学田内。

学铺　，嘉靖二十四年，署县事郁林州州判罗焲将城内十字街本铺挂榜铺六间送学，以助月考之需。二十六年，教谕吴必学送回本县。四十三年，署县事州判沈世和复送本学。万历三十一年，本府知府凌发银十两，买得铺一间，坐落东门城内，每年租钱一贯。

岑溪县学　原在旧县治东。唐武德五年建，宋、元因之。明洪武十二年，教谕何进重建。弘治三年，知县劳雍迁建今县治东北隅。教谕蒋聪续成之，周孟中有记。正德十六年，训导刘材、典史雷谦申请，迁于西子城内。嘉靖十七年，迁于内城中为

文庙前为两庑，为戟门、泮池，又前为棂星门。《嘉靖》

四十年火，知县张子翼修复。万历二十八年，知县曾莘重修。三十三年以地震圮知县吴继禧修复。天启元年，知县詹子忠复自外而徙内城。县治后，营建殿、庑、堂祠、亭、池、门舍，规制如初。明末毁，举人廖标修置。

皇清顺治十五年，知县刘广国复修建“明伦堂。”康熙

八年，知县刘昌言重修，有记。乡贤祠祀评事周鼎、知府梁絜，通判廖仕能，推官兴尚忠，州同罗宁，知县谢崇恩，教谕梁文。名宦祠祀知县刘镇、谢有立、余敦善、张拱枢、石韦介，主簿赵探夫，教谕徐谨、蒋聪、陈夔、李时，典史区昌。

文昌书院　在儒学后。崇祯十二年，知县卢日就建，检讨梁兆阳有《记》。

文公书院　：在大洞福隆围。学者建以祀韩昌黎。邑人高熊征有记。

登龙社学　在城北

辅仁社学　在下化合乡义洞。

凌云社学　在西乡河口。

归义社学　在归义乡

永平社学　在连城乡

学田　计税九十一顷四十亩四分有奇，每亩科米一斗六升五合有零。

怀集县学　在县治东。肇自宋时。元至正二十六年毁于兵。明洪武三年重建，后圮。弘治七年，知县区昌重修，彭甫、张翊有记。嘉靖四十一年，署县事通判李鹏举建启圣祠。万历三十九年，知县越应捷复修，魏濬有记。四十六年，知县谢君惠重修。崇祯十六年，知县李盘重修。兵燹，复毁。

皇清康熙二十一年，教谕唐忠弼重修“大成殿”五间。

东西两庑各五间。前为文峰，为頖池，为棂星门。尊经阁在正殿后。明伦堂旧在圣殿后，万历三十九年，知县越应捷迁于圣殿之左，移頖池于棂星门之内。启圣祠在文昌阁东，育英斋西，养正斋后，为敬一亭。名宦乡贤祠在仪门之东。教谕、训导厅在仪门之西。书籍库在明伦堂左。祭器库在明伦堂右。乡贤祠祀知州苏忞、同知莫彦朴，训导欧守忠。名宦祠祀知县谢有立、李濬、李洪，主簿杨蕴。

文昌书院　在下郭水口。明天启元年，知县谢君惠建。

南溪书院　在定怀门外。崇祯十六年，知县李盘创建。

射圃　在城东门外，有亭曰“观德亭” ，今废，遗址尚存。

社学　明万历十一年，建于西水里松柏山口，以教猺民子弟。十三年，征剿金鹅，松柏毁于兵火。又城北上郭、下郭、坊郭、谭村、独周、务本、西水、河南，各立有社学。

学田　：《旧志》载七顷，共科米六石二斗三升六合有零，共计租谷二百四十七石六斗。又续置田六顷，共科米四石二斗五升八合有奇，计租谷一百八十九石八斗。新旧学田通共租四百三十七石四斗，通共米十石零四斗九升四合有奇。一、田土名军屯峒心插花田，大小共七十八坵，每年共载租谷九十石，民粮二石一斗三升三合，价银五十两。巡道夏公置。又“地罗” 田一段十二坵，每年载租谷十五石，民粮二斗一升。大扬田一段五坵，每年租谷二十七石六斗，民粮八斗一升三合。怀龙田一段，每年租谷十三石，民粮四斗。龙村峒田一段，每年租谷三十石，民粮七斗五升。以上四顷民馀田，共租谷八十五石，价银六十二两。知县陈一定置白沙白石田一段，大三坵，每年租谷四十五石，民粮一石六斗，价银十两。本学教谕萧信置糖塘心峒田二段，大小三十四坵，每年租谷二十七石，民粮米三斗三升，价银二十六两。知县林春茂置田土名“下白沙中舍墓脚” 田。粮米三斗四升，租谷三十石。知县夏获秋置下白沙甘暴郁，田粮米五斗，每年租谷三十六石。巡抚杨巡按钱行银三十两，本县支库银六两。置白沙下坡佛仔崀，田粮米三斗四升八合有奇。每年租二十一石六斗。本府知府凌嗣音置。田土名“下过路塘” 一口，田十四坵，共税米四升，每年租谷十九石三斗。田土名“拥塘坑” ，基上基下插花田，共十二坵，税米一斗二升，每年租谷二十石七斗。二顷，共租四十石，系察院吕批断，行县载入《循环》，以济贫生。勒碑、明伦堂、榄树、沙坪等田，税米二石九斗五升，每年租谷六十二石二斗，折纳租银四两三钱五分有零。系民人林理之告送本县谢审详，学道黄批允，收入《循环》。

郁林州学　在州治西南成贤坊。旧在州治南一里，宋至道二年建。元至正三年，知州张按摊不花迁建今地。伯笃鲁丁有“记。” 明洪武二年，州同黄斌重修。正统七年，知州柴衡建明伦堂，立题名碑。曾才鲁有记。十四年，知州廖震建殿庑、堂斋。成化四年，知州向珍鼎新学制。弘治十二年，知州李永珍重建。中为

文庙前为两庑、为戟门、西为神厨。神库前为棂星。

门，彭甫记。正德十一年，州人梁琏易棂星门以石。后为明伦堂，又后为敬一亭。东西为两斋，左为启圣祠、乡贤祠、名宦祠。左为学正廨，右为训导廨，前为儒学门。嘉靖十六年，两庑倾圮，知州张诏修建。隆庆二年，同知阚继禹重修。万历十三年，知州江龙重修。十九年，副使苏濬修启圣诸祠堂。后筑方塘低洼，前拓地为泮池，浚西北。

之泉入焉

皇清因旧址、修建正殿、两庑、戟门、启圣祠。馀未建复。

兴文书院　在州治前。万历二十四年，改建“提道学行署。”

玉堂社学　在西厢

聚奎社学　在南厢

攀龙社学　在东宁乡

池台社学　在抚康乡

高克社学　在贵平乡

辛仓社学　在富民乡

射圃　在学宫东五十步。

学田　计税一十四顷三十二亩八分有奇，每亩科米一斗六升五合有奇。

博白县学　。“唐贞观初，建于城南一里。宋开宝五年迁城东一里。绍兴后圮。庆元戊午，知县李大章重建。明洪武三年，县丞孔时郁建。正统元年，县丞朱勗、主簿张本忠重修。九年，知县程节迁县治南。成化四年，寇毁，副使范铎迁于平政门外，寻毁。嘉靖六年，教谕柯挺之申请迁于城东旧址。” 四十三年，署县事藤县县丞王宗予，迁建城内县治西中，为

文庙东西为两庑，前为戟门、泮池、棂星门。左为明

伦堂东西为两斋，前为儒学门。明伦堂后为启圣祠。戟门左为名宦祠，右为乡贤祠，右隅为敬一亭。万历十五年，知县谢国光重修。三十七年，知县谭岳重修。四十八年，建尊经阁，知县张茂芹、署县同知张熙韶成之。乡贤祠在戟门右，名宦祠在戟门左。

养正书院　在分司东。嘉靖二十四年，知县饶天显建，后改为“教谕衙” ，今废。

社学　在城隍庙右。万历三十四年，知县谭岳建。

文星社学　在城东文星桥下。

射圃　在城东旧学基左，今废。

学田　税一顷二十三亩九分八釐有奇，实纳租银十四两零一分有奇。

北流县学　“唐贞观三年，建于登龙桥西。宋因之。元大德二年，知县侯仁迁宝圭驿东。延祐四年，迁于驿西。至正二十六年，毁于火，迁县治西南一里。明永乐十一年，知县陈宗文仍旧址重建。天顺四年，寇毁。成化十七年，都御史韩雍改筑城池，以学基建县治，而迁学于县治东北隅。弘治五年，知县罗嵩迁城东一里。” 十年，知县唐源重修，周孟中《记》。嘉靖十三年，知县彭黻复迁于城内县治东北。二十一年，署印永淳县典史任惟均以其地卑隘，迁于县治东北旧学址。三十三年，知县杨穗迁建县治东中，为

文庙：东西为两庑、前为戟门、为“泮池” 、棂星门、后为

明伦堂东西为斋，左为启圣祠、乡贤名宦祠。敬一亭前为儒学门。崇祯四年，知县刘修己仍迁城内旧趾。

皇清康熙元年，署县事安九埏重建，迁于旧址。《明伦》

堂右乡贤祠三间，在戟门西；名宦祠三间，在戟门东。

起潜书院　在学校之上。

养正书院　在县城东旧学前。同知施宗谊建，久废。

天一书院　在南门外，杨参议读书处，今改为“文昌阁。”

学前社学　在通仙桥东，久废。

那留社学　在茆田村

射圃　在县治东南一里，即旧学基。

学田　原税七十八亩七分二釐有奇。内旧学田二十八亩五分有奇，督院载置四十亩八分五釐零；本府置，九亩三分零。

皇清康熙元年，署县事安九埏捐买罗卞三里《八冬》。

扬巫达、王国兴，民田一顷零七亩四分七釐有奇，该米四石六斗。官税六亩零三釐有奇，该米一石，坐落下真塘、水埇等处，耕人曾鸣时，递年纳租一百七十石。

陆川县学　。“宋淳化五年，建于城东南一里。明洪武三年，县丞王麟仍旧址重建。永乐十年，知县吴景重修。天顺六年，知县李宣迁于南门内县治东。弘治四年，提学佥事周孟中委官迁建于县中街西。正德七年，贼毁，知府曹琚重修。嘉靖二十三年，知县李绅迁于县南一里。四十三年，知县张子翼迁城北，鼎新庙制。” 万历十四年，知县林凤朝重修。

皇清康熙四年，知县方鼎重建“明伦堂”三间。乡贤祠。

在“启圣祠右，名宦祠左。”

兴贤社学　在南门外

兴文社学　在北门外

育英社学　在城隍庙后。

射圃　在县城东南隅。旧有观德亭，今废。学田　税一顷九十二亩三分有奇。每亩科米一斗六升五合有奇。

兴业县学　。“宋庆历中，建于县西北一里。元仍宋址。至正三年，知县秦仁济建。明洪武三年，县丞邬马儿重建。永乐十四年，知县余显宗，正统、天顺，丁芹、向珍相继修葺，建奎文阁，人文蔚起。后以寇毁。成化十八年，训导陈士章申请督抚发帑，命知县锺辕迁城内县治东。弘治、正德间，知县王昌、陈濙重修。嘉靖十六年” ，知县方诏复修，李义壮有记。二十五年邑绅谭尧道重建棂星门。万历十年，知县冯文炤修大成殿。十二年，知县曾节续成之。崇祯十五年管县事通判邓来麟倡修殿、庑、堂斋。邑绅谭汝贤重建敬一、箴亭。乡贤祠在名宦祠前。

“养正社学　” 在学前。

龙江社学　在城南

兴德社学　在东山村

水塘社学　在县治东

柳山社学　在县治北

蟠龙社学　在黎村

对山社学　在塘格村

西水社学　在县治东北。

射圃　在苍梧道后，内有《观德亭》，今废。

学田　计税三顷五十三亩八分有零。每亩科米一斗六升五合有奇。